CELEX: C2007/315/14
Language: sl
Date: 2007-12-22 00:00:00
Title: Zadeva C-427/05: Sodba Sodišča (četrti senat) z dne 25. oktobra 2007 (predlog za sprejetje predhodne odločbe Commissione tributaria regionale di Genova – Italija) – Agenzia delle Entrate Ufficio Genova 1 proti Porto Antico di Genova SpA (Strukturni skladi – Uredba (EGS) št. 4253/88 – Člen 21(3), drugi pododstavek – Prepoved odbitka – Izračun obdavčljivega dohodka – Upoštevanje subvencij, prejetih od Skupnosti)

22.12.2007   
            
            
               SL
            
            
               Uradni list Evropske unije
            
            
               C 315/9
            
         Sodba Sodišča (četrti senat) z dne 25. oktobra 2007 (predlog za sprejetje predhodne odločbe Commissione tributaria regionale di Genova – Italija) – Agenzia delle Entrate Ufficio Genova 1 proti Porto Antico di Genova SpA
   (Zadeva C-427/05) (1)
   
   (Strukturni skladi - Uredba (EGS) št. 4253/88 - Člen 21(3), drugi pododstavek - Prepoved odbitka - Izračun obdavčljivega dohodka - Upoštevanje subvencij, prejetih od Skupnosti)
   (2007/C 315/14)
   Jezik postopka: italijanščina
   Predložitveno sodišče
   Commissione tributaria regionale di Genova
   Strani v postopku v glavni stvari
   
      Tožeča stranka: Agenzia delle Entrate Ufficio Genova 1
   
      Tožena stranka: Porto Antico di Genova SpA
   Predmet
   Predlog za sprejetje predhodne odločbe – Commissione tributaria regionale di Genova – Razlaga člena 21(3) Uredbe Sveta (EGS) št. 2082/93 z dne 20. julija 1993 o spremembi Uredbe (EGS) št. 4253/88 o določbah za izvajanje Uredbe (EGS) št. 2052/88 glede usklajevanja dejavnosti različnih strukturnih skladov med seboj in z dejavnostmi Evropske investicijske banke ter drugih obstoječih finančnih instrumentov (UL L 193, str. 20) – Združljivost nacionalne določbe, ki pri določitvi obdavčljivega prihodka upošteva prejete pomoči Skupnosti.
   Izrek
   Člen 21(3), drugi pododstavek, Uredbe Sveta (EGS) št. 4253/88 z dne 19. decembra 1988 o določbah za izvajanje Uredbe (EGS) št. 2052/88 glede usklajevanja dejavnosti različnih strukturnih skladov med seboj in z Evropsko investicijsko banko ter drugimi finančnimi instrumenti, kot je bila spremenjena z Uredbo Sveta (EGS) št. 2082/93 z dne 20. julija 1993, je treba razlagati tako, da ne nasprotuje nacionalni davčni zakonodaji, kot je člen 55(3), točka b), uredbe predsednika republike št. 917 z dne 22. decembra 1986, ki subvencije strukturnih skladov Skupnosti upošteva pri določitvi obdavčljivega dohodka.
   
      (1)  UL C 36, 11.2.2006.